[{"text_idx": "#000001", "text": "La lago de Sarrans (departemento Aveyron) kaj g\u0302ia strangaj\u0302o, vee preskau\u0306 c\u0302iam nevidebla"}, {"text_idx": "#000003", "text": "En 1934, nome de la hidroelektra progreso, pluraj vilag\u0302oj disigataj en trideko de kilometroj, estas subakvigitaj por konstrui sur la rivero la Truye\u0300re la baraj\u0302on de Sarrans, (la plej proksima vilag\u0302o) kaj la lagon kiu kuniras."}, {"text_idx": "#000004", "text": "Printempe de 2014, por kontroli la staton de la baraj\u0302o, EDF (Elektro de Francio, tio estas c\u0302efa franca entrepreno pri produktado kaj distribuado de elektro) zorgis pri la malplenigo de la lago. Dum somero kaj kun permeso de EDF, miloj da scivolemuloj venis por vidi .... por kion vidi ? Nu la vegetaj\u0302aron au\u0306 pli g\u0302uste la neekziston de vegetaj\u0302aro, sed ankau\u0306 kaj precipe por vidi ...ponton. Jes ja ponto kaj plie ponto kiu restadis en akvo de post 80 jaroj, c\u0302u tio vere meritas tian valorigadon kaj tutan alineon! Nu vi bonvolu legi tuj malsupre la klarigantan teksteton kaj poste vi mem taksos !"}, {"text_idx": "#000005", "text": "Jes, kia ponto ! La gotika ponto de Treboul (tiu vilag\u0302o malaperis, nun subakvigita, kaj restas neniu domo) datig\u0302anta de la XIV-a jarcento kaj konstruita de la Angloj, estis impostponto g\u0302is 1740. La vizitintoj de la somero 2014 rajtis senpage transpasi g\u0302in. G\u0302i ankorau\u0306 staras !"}, {"text_idx": "#000006", "text": "Felic\u0302e c\u0302ar g\u0302i estas unu el la maloftegaj laboraj\u0302oj, klasifikataj kiel historiaj monumentoj (g\u0302i estis tia en 1927), kiuj estas tiom malofte videblaj. La unuan fojon de post la konstruado de la baraj\u0302o, la lago estis komplete malplenigita. EDF asertas ke g\u0302i de nove malfermos la kluzpordetojn kiuj ebligas malplenigi tiun lagon post 40 jaroj ! Necesas 4 monatoj pli malpli por denove plenigi la lagon."}, {"text_idx": "#000007", "text": "Pri la preskau\u0306 sama temo, ni atentigas la leganton ke ekzistas en Langvedoko-Rusiljono 3 grandaj artefaritaj lagoj : la lago de Naussac apud Langogne en la departemento Lozere, la lago de Villefort, vilag\u0302o de la departemento Lozere, sed situanta tuj norde de la departemento Gard kaj la lago de la Salagou (rivereto apud Clermont l\u2019Herault kaj Lodeve en la departemento Herault) . C\u0302iu malaperigis almenau\u0306 unu vilag\u0302on. Tamen la lago de la Salagou enabismigis nur la tombejon de la vilag\u0302o Celle. La lagon de la Salagou neniam oni komplete malplenigis(os) pro tre simpla kialo : necesus 4 jaroj por de nove g\u0302in plenigi. Sed per modernaj teknikoj, la kontroloj de la baraj\u0302oj nun farig\u0302as danke al robotoj kaj skafandristoj."}]